Maktab Rendah Sains MARA Transkrian

Maktab Rendah Sains MARA Transkrian (singkatan: MRSM Transkrian) merupakan sebuah institusi MRSM yang dikelolakan oleh MARA. Ianya terletak di Mukim 9, Nibong Tebal, Seberang Perai Selatan, Pulau Pinang. Maktab ini terletak berhampiran dengan Kampus Kejuruteraan, Universiti Sains Malaysia.

Maktab ini dibuka pada 1 April 2002, merupakan MRSM ke-34 ditubuhkan oleh Majlis Amanah Rakyat (MARA) dan MRSM yang kedua didirikan di Pulau Pinang selepas Maktab Rendah Sains MARA Balik Pulau.

 Sejarah 

 Penubuhan maktab 
Maktab Rendah Sains MARA (MRSM) Transkrian ditubuhkan MARA betujuan memenuhi hasrat dan wawasan untuk mencemerlangkan institusi pendidikan MARA (IPMA) hingga bertaraf dunia. MRSM Transkrian merupakan MRSM yang kedua didirikan di Pulau Pinang selepas MRSM Balik Pulau yang beroperasi pada tahun 1984. MRSM ketiga di Pulau Pinang ialah MRSM Tun Abdullah Ahmad Badawi yang beroperasi pada tahun 2007.

Terletak di Mukim 9, Transkrian, Nibong Tebal iaitu di daerah Seberang Perai Selatan, maktab ini yang luasnya 32 hektar secara rasminya beroperasi pada 1 April 2002. Asal mulanya kawasan ini merupakan kawasan ladang. Lokasinya yang berhampiran dengan Parit Buntar (Perak) menyebabkan beberapa pihak sering menganggap bahawa maktab ini terletak dalam negeri Perak.

Berkemungkinan perkataan 'krian' itu disamakan dengan daerah Kerian sedangkan nama Krian adalah panggilan biasa orang tua-tua untuk kawasan Nibong Tebal. Daerah Kerian di Perak terletak bersebelahan dan dinamakan berdasarkan Sungai Kerian yang merentasi kawasan ini. Sungai Kerian sendiri mencatatkan sejarah terutama melalui tragedi bas sekolah terhumban ke dalamnya pada tahun 1973 di kawasan antara Parit Buntar dan Bandar Baharu (Kedah). Inilah uniknya kawasan Transkrian yang bersempadankan Parit Buntar (Perak) dan Bandar Baharu (Kedah) .

Pada Tahun 2025,MRSM Transkrian akan menjadi MRSM Teknikal yang ke-2 selepas MRSM Bentong di Pahang oleh kerana berdekatan dengan Kampus Kejuruteraan Universiti Sains Malaysia Nibong Tebal.

 Senarai pengetua 
 Nama Mula berkhidmat Tamat berkhidmatEn. Saleh bin OsmanApril 2002Tn. Haji Md YusofEn. Samsudin bin SuipEn.Jafni bin GhazaliEn.Kamarudin bin SagimanMei 2024

 Korporat 

 Slogan 
Pengetua MRSM Transkrian, Tuan Haji Samsudin Suip telah memperkenalkan 'tagline' maktab pada awal 2009 iaitu, 'A Thinking And Enriching College'.  MRSM Transkrian sebagai sebuah institusi pendidikan MARA, akan  menjadikan budaya berfikir dan aktiviti pengayaan sentiasa subur dan bugar dalam dalam semua aspek di sini.  Beliau juga telah mengilhamkan pelaksanaan Sistem Merit Demerit (SMD) di MRSM Transkrian sebagai satu alat pengurusan kecemerlangan maktab secara menyeluruh (Schoolwide College Management).  Melalui SMD, kejayaan demi kejayaan telah dapat diciptakan oleh para guru, kakitangan serta pelajar-pelajar.

 Kejayaan 

 Akademik 
 BIL  NAMA PERTANDINGAN / ANUGERAH  TARIKH PERTANDINGAN  PERINGKAT ( Daerah / Negeri / dll )  PENCAPAIAN  1.  Anugerah Kejayaan SPM 2011 22 Mac 2012  MRSM Se-Malaysia (Kebangsaan)  Tempat Ke-8 daripada 39 Buah MRSM 2.  Anugerah Sekolah Terbaik Peringkat SPM 2011  6 Mei 2012  Negeri Pulau Pinang  Tempat Ke-2

 Bukan akademik 

 BIL  NAMA PERTANDINGAN / ANUGERAH  TARIKH PERTANDINGAN  PERINGKAT ( Daerah / Negeri / dll )  PENCAPAIAN  1.  Kejohanan Olahraga  MRSM Peringkat Kebangsaan 2012  28 Jun-02 Julai 2012  MRSM Langkawi (Kebangsaan)  1 Pinggat Emas (Rekod Baru) , 1 Pingat Perak, 2 Pingat Gangsa 2.  World Scholars Cup Global Round  20 Jun-25 Jun 2012  Bangkok, Thailand (Global)  Top Scorer 3.  Mighty Minds Challenge Penang  30 Jun 2012  Kebangsaan  1 Kumpulan ke Pusingan Ke-2

 Lagu rasmi 

Wahai putera puteri bangsaku 

Ayuh segera menuju

Mengikut gerak langkah maju

Bersatu mencari ilmu

Di zaman sains dan teknologi

Negara perlukan jasamu

Janganlah rasa malas lagi

Bersama memegang teraju

Di Maktab Rendah Sains MARA

Tuntut ilmu jangan jemu

Ikrar taat setia pada guru

Berdisiplin selalu

Hari ini hari mulanya

Hari esok berjaya

Lengkapkan segala yang ada

Ke kuliah kita segera

 Rujukan 

Lihat juga
 Maktab Rendah Sains MARA
 Majlis Amanah Rakyat

Transkrian
Kategori:Sekolah menengah di Pulau Pinang